《再次前韵示元老》
宋代·苏辙

豪杰多自悟，不待文王兴。
四方有余师，十厔岂无朋。
我老不知时，早岁谁误称。
归来理茅屋，对客食藜蒸。
遇渴即饮水，何尝问淄渑。
冠裳强包裹，毁誉如飞蝇。
植根久已尔，苕颖日自升。
忘我亦忘法，无水知消冰。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。